ટોમસ બીચારો મારા તરફની લાગણી અને કુકડાઓની લડાઈ તરફની એની જવાબદારીઓ વચ્ચે પીસાતો હતો. મેં એને પરાણે મોકલ્યો, એમ કહીને, કે મને પણ ‘મિસ્ટરી’, એટલે કે અમારા કુકડાની લડાઈમાં રસ છે. ઉપરાંતમાં શરતમાં લગાવવા માટે મેં એને વધારાના પાંચ પેસો પણ આપ્યા. એ ગયો, અને એના જવા સાથે જ સમય જાણે સાવ થંભી ગયો! લાચાર અવસ્થામાં હું કોઈ અજાણ્યા અને ભ્રામક વિચારોના પ્રદેશની સફરે ભટકતો રહ્યો! કોઈ ઘાતકી રાની પશુ મારા પર પોતાના ધારદાર નખ અને દાંત વડે હુમલો કરતો હોવાનું મને સતત લાગતું રહ્યું. અને એ તીવ્ર વ્યથા વચ્ચેય મને એ છોકરાનો અવાજ સંભળાઈ ગયો!